
„Oare cum s-ar simţi un popor care nu și-ar cunoaşte 
trecutul, nu şi-ar cunoaște istoria, nu ar prețui și nu 
ar cinsti această istorie ?. Nu ar fi ca un copil care nu-și 
cunoaște părinţii şi se simte străin în lume $ 

Iată de ce noi avem datoria să cunoaştem, să studiem 
trecutul de luptă al poporului nostru. Avem un trecut 
cu care ne putem mîndri“. 


NICOLAE CEAUŞESCU 
Piteşti, 12 iunie 1966 

rmele materiale scoase la iveală pe teritoriul judeţului 

Argeș atestă existența unor comunități omeneşti încă din 

paleolitic. Pe văile rîurilor Argeș, Dimbovnic, Mozacu, 

Neajlov, Cotmeana au fost descoperite vestigii ale culturii de 

prund, care împreună cu cele de pe Olt şi Dîrjov au făcut din 

România cel mai important centru al culturii de prund din Europa. 

De asemenea, numeroase descoperiri s-au făcut din neolitic și epoca 

bronzului în localitățile Teiu, Ţiţeşti, Retevoiești, Lerești, Glava- 
cioc, "Țuţuleşti, Tigveni, Schitu Golești, Stoeneşti. 

Prezenţa pe teritoriul actualului județ a unor puternice co- 

munităţi geto-dace în prima vîrstă a fierului este confirmată de 

descoperirile de la Curtea de Argeş, Tigveni, Ţiţeşti, Cepari și 

alele. Aşezarea dacică de la Cetăţeni, locuită fără întrerupere din 
jurul anului 300 î.e.n., una dintre cele mai de seamă din ţară, 
marchează, alături de altele, apogeul organizării politice şi cul- 
turale a dacilor. Aici s-a dezvoltat un mare centru economic (em- 
porium) ca urmare a schimburilor de mărfuri între comunităţile 
de la nord şi sud de Carpaţi, precum și între acestea și arhipela- 
gul egeean și Orientul Apropiat. 

În timpul stăpînirii romane o parte a actualului judeţ Argeș 
a fost cuprinsă în graniţele provinciei romane Dacia unde s-a 
desfășurat mai intens procesul de romanizare a dacilor. Pe te- 
ritoriul județului trecea limes transalutanus, construit în timpul 
împăratului Septimiu Sever (193—211 e.n.). De-a lungul limesului 
au fost construite castre, cele mai multe fiind cuprinse în actualul 
județ Argeş (Urlueni, Filfani, Săpata de Jos, Albota, Purcăreni 
Jidava, Voineşti, Rucăr), cel mai important şi singurul de piatră 
fiind cel de la Jidava. 

Descoperirile de aici, ca și cele de la Piteşti (monede romane 
secolele IV—V e.n.), Vrăneşti (vase și ceramică de factură pro- 
vincial-romană secolul IV e.n.), Birlogu (așezare din secolele IX—X) 
confirmă procesul de romanizare a dacilor, cît şi continuitatea de 
locuire a populaţiei romanizate şi după anul 271 e.n. 

Diploma Ioaniților (1247) ne transmite informaţii potrivit 
cărora în stînga Oltului, în munții şi dealurile Argeșului, Mușce- 
lului şi Dimboviţei şi în partea de șes corespunzătoare, se întindea 
„țara lui Seneslau, voievodul Românilor“. Ultimele cercetări arhe- 
ologice efectuate la Curtea domnească din Curtea de Argeş au in- 
terceptat sub actuala Biserică Domnească şi în jurul ei urmele unei 
biserici și curți feudale atribuite lui Seneslau. Tot aici şi-au avut 
reşedinţa Tihomir şi fiul său Basarab I, cel care la începututl se- 
colului al XIV-lea întemeiază statul feudal "Ţara Românească 
unind formațiunile politice dintre Carpaţi şi Dunăre. În urma 
luptei de la Posada din anul 1330, cînd Basarab 1 înfrînge oşule 
lui Carol Robert de Anjou, dezvoltarea independentă a statului 
este asigurată. 

După această victorie capitala este mutată de la Curtea. de 
Argeș la Cimpulung, unul dintre cele mai vechi orașe ale Ţării 
Româneşti. Aici a rezidat Basarab I, fiul său Nicolae Alexandru 
(numit și Cîmpulungeanul) și Vladislav 1 Vlaicu (în primii ani 
ai domniei, după care mută capitala la Curtea de Argeș). 

Deşi la începutul secolului al XV-lea capitala este mutată la 
Tîrgovişte, în secolele următoare mai multe localități argeșene au 
servit ca reședință domnească temporară. La Glavacioc (comuna 
Ștefan cel Mare) domnitorul Vlad Călugărul (1482—1495) a po- 
posit de mai multe ori de unde a emis numeroase documente și 
de numele căruia se leagă ansamblul feudal care se păstrează și 
astăzi aici. Neagoe Basarab (1512—1521) o mare parte din timpul 
domniei sale l-a petrecut în Argeș, în care timp a construit la 
Pitești o nouă curte domnească, iar la Curtea de Argeș o casă în 
cadrul Curţii domneşti existente, precum şi neasemuita biserică a 
mănăstirii Curtea de Argeş. În 1595, după lupta de la Călugăreni, 
Mihai Viteazul cu trupele sale: îşi aşează tabăra la Stoenești-Muş- 
cel, pe apa Dimboviţei, în aşteptarea ajutorului lui Sigismund Ba- 
thory, principele Transilvaniei. Și tot pe meleaguri argeșene, la 
Curtea de Argeş, încearcă fără succes, în 25 noiembrie 1600, să 
țină piept polonezilor şi lui Simion Movilă care veniseră să-l 
alunge din domnie. | 

În secolul al XVII-lea domnitorul Matei Basarab (1632—1654) 
realizează lucrări ample de reconstrucție la Curtea domnească din 
Cimpulung. Şi tot aici, cu sprijinul românului Petru Movilă, mi- 
tropolitul Kievului, înființează o tipografie, unde s-au tipărit cărți 
care au circulat atît în țările române, cît şi în Peninsula Balca- 
nică. „Am văzut cum că în întreaga mea ţară e foame și sete, nu 
însă .de piine şi apă, ci, după prooroc, de vădită hrană şi adăpare 
sufletească“, spune Matei Basarab în prefața uneia dintre cărți. 
Oraşul Cimpulung este ales de domnitorul Antonie Vodă din Po- 
peşti (1669—1672) pentru înființarea în 1669 a primei şcoli obş- 
tești în Țara Românească, a cărei existență poate fi urmărită în 
documente pînă în anul 1821. 

Noul local al Filialei Arhivelor Statului județul Argeș. 


Strînse legături cu Argeșul a avut şi Constantin Brîncoveanu, 
care poseda în dealul Ştefăneştilor (aproape de Pitești) întinse pod- 
gorii şi unde venea cu familia și întreaga curte toamna în timpul 
culesului strugurilor, iar la Cimpulung în cadrul Curţii domnești 
a ridicat noi edificii. 

Documentele consemnează dezvoltarea comerțului intern şi a 
relaţiilor comerdiale strînse cu Sibiul şi mai ales cu Brașovul, de 
care Argeșul era legat prin drumul ce trecea prin Dragoslavele- 
Rucăr-Bran. În acest sens amintim documentul din 30 ianuarie 1431 
prin care Dan al II-lea, domnul "Ţării Româneşti (1420—1431) 
făcea cunoscut tirgurilor şi vămilor ţării că a reînnoit privilegiul 
comercial dat braşovenilor de către Mircea cel Bătrîn. 

În anul 1500 făceau comerț cu Sibiul 31 de frguri ŞI sate, 
dintre care 18 erau din actualul județ Argeș (Curtea de Argeș, 

Cîmpulung, Corbeni, Corbi, Domnești, Mușăteşti, Piteşti, Poienari, 
Topoloveni și altele). În 1547 făceau comerț cu Brașovul 76 loca- 
lităţi din "Țara Românească. Din punct de vedere al valorii comer- 
ciale Cîmpulungul se afla pe locul I, Piteștiul pe al III-lea, iar 
Curtea de Argeș pe al VI-lea. 

Comerţ intens: s-a făcut nu numai cu Transilvania dar și cu 
Peninsula Balcanică. Multe tezaure monetare turcești, raguzane 
descoperite pe teritoriul Argeșului şi Mușcelului dovedesc acest 
lucru pentru secolele XVII—XVIII. 

În toate evenimentele politice de seamă ale secolului al XIX-lea 
Argeşul a fost implicat în mod direct. Populaţia Argeșului a 
sprijinit revoluția condusă de Tudor Vladimirescu, atît prin ati- 
tudine cît şi prin participarea unui grup de volntari. La Golești, 
lîngă Piteşti, în timpul unui popas al oastei lui Tudor Vladimi- 
rescu din 18—21 mai 1821 s-a produs trădarea lui Tudor, care a 
fost dus de către eterişti la Tîrgovişte și asasinat la 27 mai 1821. 

În pregătirea şi desfăşurarea revoluției burghezo-democratice 
de la 1848 în Ţara Românească argeșenii şi mușcelenii au avut 
un rol important. În orașul Piteşti tîrgoveţi și țărani din împre- 
jurimi în frunte cu comisari de propagandă au ars Regulamentul 
Organic. La Cîmpulung, masele populare conduse de frații Cos- 
tache și Apostol Aricescu, Costache şi loan Brezoianu și alţi 
fruntași, în semn de atașament pentru revoluţie depun jurămînt pe 
noua constituție. 

Din comitetul revoluționar format la 17/29 mai 1848 făceau 
parte fraţii Ștefan, Nicolae, Alexandru, Radu Golescu, vărul lor 
Alexandru-Arăpilă Golescu, Ion C. Brătianu, iar din guvernul pro- 
vizoriu format la Izlaz făcea parte Ștefan Golescu. La 11/23 iunie 
o delegație condusă de I.C. Brătianu și Nicolae Golescu înmînează 
domnitorului Gheorghe Bibescu pentru a fi semnată lista noului 
guvern din care făceau parte şi Nicolae Golescu, Ștefan Golescu 
(miniştri), Alexandru Golescu şi I.C. Brătianu (secretari de stat). 
I.C. Brătianu va fi unul dintre cei ce vor mobiliza masele popu- 
lare din Bucureşti pentru apărarea guvernului provizoriu. În urma 
intervenţiei otomane guvernul se retrage la Rucăr, iar locotenenţa 
domnească ce se formează cuprinde și pe Nicolae Golescu. În acest 

Sigiliul Cimpulungului Muşcel datind din jurul anului 1300. 

timp Ştefan Golescu şi Dimitrie Brătianu merg la Constantinopol 
pentru a obţine din partea Porții recunoașterea constituției. 

Alături de cei menţionaţi un loc de seamă în pregătirea și des- 
fășurarea revoluţiei au avut pictorul cîmpulungean I.D. Negulici, 
numit prefect al revoluţiei în județul Prahova, piteşteanul Nicolae 
Simonide, numit prefect al revoluţiei în județul Argeș, Scarlat 
Turnavitu, prefect al revoluţiei în judeţul Rîmnicu Sărat. 

Din comitetul central al Unirii, creat în 1857, făceau parte şi 
Constantin Racoviţă, nepot de soră al Goleşiilor. S-au înființat 
şi comitete locale ale Unirii, aşa cum era cel din Cimpulung. 

În Divanul Ad-hoc al Țării Româneşti din partea Argeşului 
au fost aleşi Ion Brătianu, Dimitrie Brătianu și Scarlat Turnavitu, 
iar din partea Muşcelului fraţii Ştefan şi Alexandru C. Golescu și 
C.D. Aricescu ; din partea țărănimi au fost aleşi deputaţi Tudosie 
Murgescu și Tică Ion. 

Activitatea intensă a argeşenilor și mușcelenilor reiese şi din 
faptul că Nicolae Golescu era vicepreședinte al Adunării Ad-hoc, 
iar Ștefan Golescu, Dimitrie Brătianu și Scarlat Turnavitu erau 
secretari. Vestea alegerii lui Alexandru Ioan Cuza ca domn al 
Țării Românești a bucurat întreaga populație a Argeşului şi Muș- 
celului. În februarie 1859 piteștenii au format o delegaţie care a 
mers la Bucureşti pentru „întimpinarea şi felicitarea prințului“. 

În timpul războiului pentru independență argeşenii şi muşce- 
lenii au dat dovadă de spirit de sacrificiu şi ataşament pentru cauza 
nobilă a participării României la război. Datorită aşezării geografice 
Argeșul a fost principala zonă de aprovizionare a armatei române 
de operaţiune. Întreaga populaţie a judeţelor Argeș și Mușcel a 
contribuit la susținerea războiului prin donații de alimente, îm- 
brăcăminte, bani și prin diferite rechiziţii. Fi au luptat în cadrul 
Regimentul 4 Dorobanţi Argeș, format numai din argeşeni și 
mușceleni, acoperindu-se de glorie în luptele de la Rahova din 7 
noiembrie 1877, în Regimentul 2 Călărași Vilcea (escadronul 1 
Argeș și escadronul 4 Muşcel) și în Batalionul 4 Vînători Pitești. 
Pentru îngrijirea răniților au fost organizate spitale de campanie 
la Cîmpulung, Piteşti şi Stolnici. Întreaga activitate a Serviciului 
sanitar al armatei s-a desfășurat sub conducerea medicului Carol 

Inscripţia de pe piatra de mormint a domnitorului Nicolae Alexandru, domnul 


Țării Româneşti, aflată în biserica Negru Vodă din Cimpulung Muşcel. 


Davila, înrudit cu Goleștii prin căsătoria lui cu nepoata acestora, 
Ana Racoviţă. 

După realizarea Unirii din 1859 şi mai ales prin obținerea 
independenţei în 1877—1878 are loc dezvoltarea mai accelerată a 
economiei țării. Cu toate acestea județele Argeş şi Mușşce! înregis- 
trează un ritm mai lent, industria fiiiidl reprezentată de cîteva 
fabrici cu un număr mic de muncitori. Totuşi, ideile socialiste 
pătrund, mai ales prin intermediul presei de orientare democratică: 
„Desceptarea“, „Salvarea“, „Vocea Argeşului“, „Muncitorul“. Ca 

urmare, în anul 1880 la Pireşti ia ființă primul cerc profesional. 
Mişcarea muncitorească se afirmă mai ales după crearea P.S.D.MR. 
în anul 1893. La Pitești se constituie în ianuarie 1897 Clubul so- 
cial-democrat al muncitorilor, iar în 1906 Sindicatul mixt al lu- 
crătorilor. 

Marea răscoală țărănească din 1907 a cuprins şi o parte a 
satelor argeșene, precum Ciomăgești, Lăunele, Pădureţi, Șerboieni, 
Băseni, Bîrla, Călinești. 

În deceniul al' doilea al secolului al XX-lea datorită unor 
condiţii prielnice poporul român şi-a realizat visul de secole și 
anume încheierea procesului de constituire a statului național uni- 
tar. Locurile și oamenii din zona Muşcelului păstrează amintirea 
grelelor și eroicelor lupte purtate aici în timpul primului razboi 
mondial. Cu toată insistența inamicului de a rupe frontul și a 
deschide drum spre capitala ţării aceasta nu s-a produs. Martor al 
acestor lupte și al sacrificiilor ostașilor români stă mausoleul Ma- 
teiaș. Desăvîrșirea statului naţional unitar român la 1 decembrie 
1918 a umplut inimile de bucurie ale tuturor locuitorilor României. 

Avîntul revoluţionar de după unire a cuprins şi masele mun- 
citoare din Argeș. La începutul anului 1921 socialiștii argeșeni de- 
clară secțiunea locală organizaţie comunistă și aleg delegat cu vot 
imperativ pentru congresul de transformare a partidului socialist 
în partid comunist. 

În perioada următoare au loc mai multe acţiuni muncitorești, 
printre care greva de la „Textila“ Găvana şi de la „Fabrica de 
hîrtie“ Cîmpulung. La 1 ianuarie 1936 se crează filiala Argeș a 
organizaţiei antifasciste Blocul Democratic care și-a editat organul 
său de presă „Omul liber“. 

În anii 1935—1936 a activat în Argeș în calitate de secretar 
al U.T.C., tovarășul Nicolae Ceaușescu, perioadă în care s-au creat 
noi celule de partid şi noi organizaţii de tineret care au desfășurat 
acţiuni de demascare a războiului ce se pregătea și a caracterului 
acestuia. Acţiuni de protest au fost organizate și împotriva Dic- 
tatului de la Viena, iar în perioada 1941—1944 s-au desfășurat ac- 
iuni de rezistență antirăzboinică şi antifascistă. 

1495 ianuarie 17. Hrisovul lui Ştefan cel Mare, domnul Moldovei, prin care 


întăreşte lui Nica şi rudelor sale satul Poliţeni pe Tutova. 


Victoria revoluției de eliberare socială și națională, antifas- 
cistă şi antiimperialistă de la 23 august 1944 a produs un puternic 
avînt în rîndul întregii populaţii care s-a angajat să sprijine lupta 
de alungare a hitleriștilor din țară. Într-un raport al Legiunii de 
Jandarmi Argeș către Divizia a III-a de infanterie se arată că 
posturile de jandarmi „zilnic prind şi înaintează pe ostașii germani 
care se mai găsesc ascunși prin păduri și holde. „Unităţile militare 
argeşene care au luptat în războiul antihitlerist au fost încadrate 
în Divizia a III-a infanterie şi anume: Regimentul 4 Dorobanţi 

Argeş, 30 Dorobanţi Muşcel, I Vînători Piteşti, 6 Artilerie Piteşti 
şi 15 Artilerie Curtea de Argeş. 

După eliberare, alături de întregul popor român, argeşenii și 
mușceleneii au contribuit la punerea în aplicare a măreţelor pla- 
nuri și programe de edificare a noii societăți. Noul peisaj economic 
al Argeșului este un exemplu grăitor pentru mersul înainte al so- 
cietății româneşti. 

Actualul teritoriu al județului Argeș se compune din fostele 
judeţe Argeş (mai puţin localitățile din vestul judeţului care după 
1968 au intrat În componența județului Vilcea) şi Muşcel (mai 
puţin cîteva comune din nord-est care au intrat în componența 
judeţului Dimboviţa. 

În această parte a ţării, între județele Muşcel*, Argeș și 
Dimboviţa a existat județul Pădureţ, menţionat pentru prima dată 
la 19 iulie 1498 într-un document semnat de Radu cel Mare, dom- 
nul "Țării Românești, prin care întărește mănăstirii Rîncăciov ocină 
în Cîrstieni. Apoi apare unit cu judeţul Muşcel, sub forma Muşcel- 
Pădureţ (prima dată la 23 ianuarie 1609), pentru ca tot în secolul 
al XVII-lea să dispară. 

Judeţele Argeș și Muşcel au existat pînă în anul 1950 cînd 
prin Legea nr. 5 teritoriul Republicii Populare Române se organi- 
zează administrativ în regiuni și raioane. Astfel, apare Regiunea 
Piteşti din care făceau parte, aproximativ fostele județe Argeş, 
Muşcel, Olt și Vilcea, organizare teritorial-administrativă care a 
existat pînă în anul 1968 cînd prin Legea 57 de organizare și 
funcţionare a consiliilor populare, regiunile și raioanele se reorga- 
nizează sub forma judeţelor. 


Li 


* Muşcel se scrie cu „ș“ şi nu cu „s* cum greșit apare uneori. În toare 
documentele scrise în limba slavonă sau în limba română cu alfabet chirilic 
apare cu „$“, deşi există literă și pentru „s“ (Mymuen) Apoi locuitorii Musce- 
lului pronunță cu „ş” ; există chiar un sat cu numele Muşcel, component al 
comunei Boteni-Mușcel. În sensul celor arătate vezi: /udețele Romăniei Socia- 
liste, Edit. Politică, Bucureşti, 1969, p. 83; Județul Argeș de Aurelia Barco, 
Eugen Nedelcu, Edit. Acad. R. S. România, Bucureşti, 1974, p. 34; 1848 la 
români — o istorie în date şi mărturii de Cornelia Bodea, I, Edit. Știinșifică 
şi enciclopedciă, Bucureşti, 1982, p. 196. Alături de aceste argumente este și 
unul de ordin lingvistic, dar nu intrăm în amănunte. Pentru scrierea cu „s“ 
nu există nici un argument, decit acela al perpetuării unei greşeli. 

1643 mastie 31. Hrisovul lui Vasile Lupu, domnul Moldovei, prin care dă- 


ruieşte lui lonaşcu Rusu, pircălabul Orheiului satul 'Tohatinul din ţinutul Or- 
hei. 


DIN ISTORICUL ARHIVELOR DIN JUDEŢUL ARGEŞ 


Viaţa şi activitatea moşilor şi strămoşilor noștri care au locuit 
pe aceste meleaguri, și nu numai pe acestea, s-au păstrat pentru 
viitor şi prin documentele scrise și nescrise, unele dintre ele dăi- 
nuind pînă în zilele noastre. 

Cele mai importante dovezi materiale ale vieţii umane din 
evul mediu pînă în contemporaneitate sînt documentele emise în 

cancelariile domnești, de obştile sătești și orășenești, sfaturile (pri- 
măriile) satelor, tirgurilor și orașelor, isprăvnicatele judeţene. La 
acestea se adaugă documentele din perioada arhivei la destinatar, 
păstrate de diferite persoane, mai ales boieri, tîrgoveţi, moșneni și 
cele ale mănăstirilor. 

Moderrizarea societăţii româneşti a impus crearea unei insti- 
tuții specializate de stat care să se ocupe cu păstrarea documente- 
lor. Astfel, în 1831 se înființa la Bucureşti instituția Arhivelor 
Statului. Vornicia din Lăuntru a Ţării Românești transmitea ocîr- 
muirilor de judeţe instrucţiuni cu privire la modul de constituire 
a dosarelor, primirea și expedierea corespondenţei și evidenţa aces- 
teia. Pe baza acestor instrucțiuni anual se predau la Arhivele Sta- 
tului din București „delele“ care se creau la judeţe. 

După Unirea Principatelor, începînd din octombrie 1862, ar- 
hivele se conduc după un regulament de funcţionare, pe baza căruia 
s-au creat și păstrat documentele în judeţe la instituţii (prefecturi, 
subocîrmuiri de plaiuri şi plăși, primării orăşeneşti şi sătești, insti- 
tuții judecătorești). 

Filiala Argeș a Arhivelor Statului a luat ființă ca urmare'a 
aplicării prevederilor Decretului Prezidiului Marii Adunări Naţio- 
nale a R.P.R. din 27 ianuarie 1951 și a hotărtrii Consiliului de 
Miniștri din 16 iunie 1951 privind atribuțiile şi normele de funcţi- 
onare ale Direcţiei Arhivelor Statului. 

Prin Decizia nr. 278 din 5 iulie 1951 a Ministerului de Interne 
s-au înfiinţat servicii regionale ale Arhivelor Statului în fiecare re- 
giune, cu sediul în orașele capitale de regiune, iar prin Decizia nr. 
313 din 16 iulie 1951 a aceluiaşi minister s-a înființat cîte un 
depozit al Arhivelor Statului în fiecare oraș fostă capitală de județ. 

Filiala Argeș şi-a început activitatea în ziua de 15 ianuarie 
"1952, ca secţie regională, denumire pe care o păstrează pînă la 1 
ianuarie 1953 cînd devine Serviciu regional. Începînd cu luna fe- 
bruarie 1968, odată cu noua organizare administrativă a țării, de- 


— 


1651 iunie 27. Matei Basarab, domnul Ţării Româneşti întăreşte 


lui Stanciu şi copiilor săi proprietăți în Dragoslavele. 

vine Serviciu judeţean, iar de la 1 aprilie 1969 poartă denumirea 
de Filiala Arhivelor Statului judeţul Argeș. . 

De la înființare a avut în subordine depozitele din Cîmpulung 
Muşcel (înfiinţat la 1 aprilie 1952), Slatina (înființat la 15 septem- 
brie 1952), iar din 1953 şi Rm. Vîlcea (înființat la început ca 
secţie regională). Toate acestea începînd cu 1 iunie 1953 s-au numit 
filiale ale Serviciului regional Pitești. | 

În urma organizării administrativ-teritoriale a ţării din anul 
1968 filiala din Cimpulung Mușcel s-a desfiinţat, iar cele din Rm. 
Vilcea şi Slatina au devenit filiale judeţene. 

După mai multe mutări în diferite localuri din Piteşti şi din 
comuna Valea Mare-Podgoria, în 1958 s-a început construirea, la 
Piteşti, a unui local propriu Arhivelor Statului. Construcţia, cu 
două nivele, a fost terminată în anul 1959, astfel că începînd din 
ianuarie 1960 filiala și-a desfăşurat activitatea în noul local, care 
asigură condiţii optime de păstrare și conservare a documentelor, 
și de muncă pentru personalul filialei noastre. 

Filala a fost preocupată de indentificarea fondurilor arhivis- 
tice care se aflau pe teritoriul judeţului şi aducerea lor în depozi- 
tele proprii. Astfel, la sfîrșitul anului 1952 filiala avea în păstrare 
370 de fonduri, care însumau 550.000 u.a. (în cea mai mare parte 
documente judecătoreşti și registre de stare civilă). Această preo- 
cupare s-a intensificat în anii următori. În anul 1953, spre exem- 
plu, au fost preluate 576 fonduri care însumau 150.000 u. a. și 
peste 2000 documente foi volante din perioada 1780—1880 și mai 
multe mii de scrisori de la familia Perticari-Davila ; în anul 1955 
alte 350 de fonduri, care reprezentau, 38.375 u. a., iar în 1956 
s-au preluat 46.500 u.a. 

La sfîrşitul anului 1958 Servicul regional Argeș, împreună cu 
filialele sale, deţinea în depozitele proprii peste 3000 fonduri arhi- 
vistice, totalizind aproape 3. 000. 000 u. a.,, în cantitate de aproxi- 
mativ 10 km. liniari. 


— 


1669 mai 10. Antonie vodă, domnul Țării Românești, înființează 
prima şcoală obștească din "Țara Românească. 

Întrucît o mare parte a materialului arhivistic preluat în de- 
pozite era lipsit de forme de evidență s-a depus o muncă susținută 
pentru fondarea, inventarierea și selecționarea acestuia. 

Hotărîrea Consihului de Miniştri din anul 1951 preciza că 
Arhivele Statului „...îndrumează și controlează organizarea și con- 
servarea materialului arhivistic al instituţiilor şi întreprinderilor de 
orice fel“. Activitatea de îndrumare și control la organizațiile so- 
cialiste şi celelalte organizaţii a fost și este unul din obiectivele 
de seamă ale muncii arhivistice. 

Decretul 353 / 1957 privind înființarea Fondului Arhivistic de 
Stat și Hotărtrea Consiliului de Miniştri 1119 / 1957, precum și 
Instrucţiunile generale 6720 / 1957 ale DGAS au avut menirea de 
a stimula activitatea arhivistică. 

Decretul 472 / 1971, republicat în 1974, constituie expresia 
grijii statului nostru faţă de documentele care fac parte din Fondul 
Arhivisuic Nayional, parte integrantă a Patrimoniului Cultural 
Naţional. 

Noua legislaţie sporeşte răspunderea organizaţiilor socialiste şi 
a cetorlalte organizaţii în ceea ce privește evidența, selecționarea, 
păstrarea şi folosirea documentelor pe care le dețin. În același timp 
constituie un instrument foarte util în munca de îndrumare şi con- 
trol pe care o efectuează arhiviştii, ca și pentru îmbogățirea conti- 
nuă a tezaurului arhivistic naţional. 

Ca -urmare, în ultimii ani au intrat în depozitele filialei noi 
fonduri (de la organizaţii socialiste, muzee, culte şi persoane fizice), 
cu instrumente de evidență realizate sub îndrumarea nemijlocită a 
arhiviştilor filialei. 


VALOAREA TEZAURULUI ARHIVISTIC 


În prezent filiala Argeș a Arhivelor Statului păstrează în de- 


pozitele sale peste 1500 fonduri și colecţii, care însumează circa 
4900 m.l. 


—— 
1634 ianuarie 22. Zamfir, fost județ al orașului Piteşti cere să 
i se restituie banii cheltuiţi cu întreținerea pandurilor trimiși la 
rugămintea orășenilor, de Tudor Vladimirescu. 

Aceste fonduri conţin date cu caracter economic, social, poli- 
tic şi cultural și se grupează astfel: administrative, judecătoreşti, 
de ordine publică, economice, comerciale şi bancare, de muncă și 
asigurări sociale, ecleziastice, de învățămînt şi cultură, personale, 
colecții. 


FONDURI ADMINISTRATIVE 


Inspectoratul General Administrativ al Regiunii a IX-a 
Piteşti 


Deși cuprinde o perioadă scurtă de timp (1941—1949), fondul 
este important prin conţinutul documentelor și pentru faptul că se 
referă la cinci județe (Argeș, Dimboviţa, Muşcel, Olt, Teleorman). 

Documentele conțin informaţii economice, sociale, politice, şi 
culturale din deceniul al cincilea al secolului XX, perioadă bogată 
în evenimente de o deosebită importanță pentru istoria poporului 
român. Acestea ne dau imaginea generală a acestor județe la 
mijlocul secolului al XX-lea. 

Industria în toate județele aparținătoare acestui inspectorat 
era slab reprezentată, existind mai mult unități ale industriei ali- 
mentare, textile şi a materialelor de construcţii (fabrici de marme- 
ladă, de ulei, de industrializarea bumbacului, topitorii de în şi 
cânepă, țesătorii, fabrici de var şi cherestea și unele exploatări 
miniere și petroliere). 

Pe lingă acestea existau numeroase ateliere meșteșugărești de 
tricotaje, timplărie, tăbăcărie, fierărie, tinichigerie, rotărie etc. atît 
la oraşe cît și la sate. 

Numeroase informaţii se desprind cu privire la agricultură. 
Statistici pe comune, plăși și județe cuprind date despre suprafeţele 
agricole pe categorii de terenuri, lucrările ce se efectuau, uneltele 
agricole, culturile şi recolte obținute, numărul animalelor. 

Multe documente cuprind date de istorie socială : starea ma- 
terială a locuitorilor de la oraşe şi sate, inventarul agricol de care 
dispuneau, numărul de animale, suprafeţele cultivate, starea sani- 
tară a populației în raport cu numărul unităților sanitare etc. 

1831 noiembrie 28. Înființarea Școlii naţionale din Cimpulung Muşcel. 

Unele documente reflectă nemulțumirea populaţiei față de con- 
dițiile grele de muncă şi de trai din timpul războiului şi atitudinea 
ostilă răsboiului antisovietic. 

Numeroase sînt informaţiiie cu privire la actul de la 23 au- 
gust 1944, la contribuția populației acestor judeţe pentru izgonirea 
germanilor şi eliberarea patriei : „...starea de spirit a locuitorilor 
este desăvârşită, privind cu calm... şi cu încredere evenimentele“ 
(raport al Primăriei Turnu Măgurele din 28 VIII 1944). „Trupele 
germane au fost dezarmate şi au fost făcuţi prizonieri şi transpor- 
taţi la Pitești“ (septembrie 1944 —raport al Primăriei Turnu 
Măgurele). 

Perioada premergătoare şi mai cu seamă evenimentele de la 
23 august 1944 sînt prezente în multe rapoarte oficiale ale pre- 
fecților de judeţe adresate inspectoratului și ale acestuia către Mi- 
nisterul de Interne. 

Distrugerile provocate de război, sărăcia în care se sbătea 
populația de la orașe şi sate au făcut ca acestea să devină ostile 
regimului de dictatură. 

Ieşirea României din războiul antisovietic şi întoarcerea ar- 
melor împotriva Germaniei au produs satisfacţie în rîndul popu- 
laţiei. Rapoartele informative oficiale arată că : „...această procla- 
maţie a făcut să se pună capăt neliniştei populaţiei care vedea o 
iminentă prăbușire a ţării alături de germani...“ 

Toate evenimentele importante care au urmat după insurecția 
națională armată antifascistă și antiimperialistă din august 1944 
sînt cuprinse în documentele fondului. Astfel, multe dintre ele se 
referă la reforma agrară din 1945, cuprinzînd tabele cu ţăranii 
împroprietăriți, moșii expropriate, unelte și animale de tracţiune 
și suprafeţele primite de ţărani. 

Activitatea partidelor politice în perioada premergătoare ale- 
gerilor, desfășurarea acestora în noiembrie 1946 și victoria forţe- 
lor democratice se regăsesc în documente. „Rezultatele alegerilor 
este pentru toată lumea oglinda dorinței poporului care s-a mani- 
— 
1848 decembrie 1. Arestarea în mănăstirea Văcăreşti a mai multor 


piteşteni, participanţi la revoluţie. 

festat așa cum a simţit“ se spune într-un raport al Primăriei 
Tîrgovişte. 

De asemenea, proclamarea republicii la 30 decembrie 1947 
p«.a fost primită cu multă satisfacţie...“ de populaţia județelor, ca 
și naționalizarea principalelor mijloace de producție de la 11 iunie 
1948. 

Pentru toată perioada cît a funcţionat imspectoratul unele 
documente se referă la lucrări edilitar-gospodăreşti, la probleme de 
învățămînt, cultură şi sănătate. 

Fondul cuprinde şi informaţii cu privire la organizarea ad- 
ministraţiei locale de stat (înființări și desființări de comune, mo- 
dificările din anii 1946, 1947, 1948), la personalul acesteia (nu- 
miri, transferări, destituiri, decorări etc.). 


Prefectura judeţului Argeş (1831—1950) 


Documentele fondului nu s-au păstrat în întregime ; cele din 
perioada 1841—1863 lipsesc cu desăvirșire, iar din perioada 
1864—1915 sînt destul de puţine. Aceste pierderi s-au datorat mai 
cu seamă războiului prim mondial, cînd în 1916 din ordinul Co- 
mandaturii generale de etapă germană arhiva a fost transportată 
pe malul rîului Argeș unde îi s-a dat foc. Pentru celelalte perioade 
documentele se păstrează în întregime. 

Statistica din 1832 privind oraşul Piteşti pune la îndemîna 
cercetătorului date referitoare la organizarea administrativă a ora- 
şului (pe culori) și cătunele arondate lui, numărul populaţiei care 
se ridica la 3914 suflete, care alcătuiau 850 de familii. De aseme- 
nea se desprind date despre situaţia claselor sociale și despre si- 
tuația economică a locuitorilor. Existau în oraş două mori pe apă, 
cinci fabrici de piei și o tăbăcărie precum şi un număr însemnat 
de animale. 


— 


1843 februarie 8. Răducanul Burdeanu, fost profesor în Cimpu- 
lung, declară la interogatoriu că în Cimpulung a „văzut adunaţi 
mulțime de țărani, mulți orășeni, în fruntea cărora era dl. Ioan 
Constantin Bălăceanu“. 

Această statistică cuprinde informaţii despre starea sanitară. 
a populației. Astfel, cunoaştem că în 1831 din cauza holerei au. 
decedat 45 locuitori. 

O altă catagrafie din 1833 referitoare la orașul Curtea de: 
Argeș, transmite informaţii de ordin economic, social, demografic. 
Astfel, aflăm că orașul era împărțit în trei văpsele (plăşi), avea 
1439 locuitori (334 familii). Datele economice se referă la cele 
două mori pe apă, două poverne şi mai multe animale. 

Dintre reformele promulgate de domnitorul Alexandru Ioan 
Cuza cea agrară este bine evidenţiată de documentele fondului. 
Ele cuprind tabele pe sate cu clăcaşii și categoria din care făcea 
parte fiecare în vederea împroprietăririi, precum şi suma ce trebuia. 
s-o plătească pentru despăgubiri. 

Documentele referitoare la participarea României la primul 
război mondial sînt numeroase iar informaţiile pe care le cuprind 
se referă la mobilizare, aprovizionarea armatei cu alimente și 
furaje, rechiziții de animale, aprovizionarea localităţilor cu ali- 
mente, ajutorul acordat refugiaților, invalizilor, văduvelor şi or- 
fanilor de război. Altele se referă la ocupaţia trupelor inamice, la 
jaful şi pagubele produse de acestea, la rechiziţiile forţate de ani- 
male, cereale și locuinţe efectuate de ocupanți, la atitudinea aces- 
tora față de populaţie. Din ele se desprinde și atitudinea demnă a 
populației în timpul ocupaţiei străine și rezistența împotriva rechi- 
zițiilor forțate. De asemenea cuprind informații privind desfășu- 
rarea operațiunilor militare, prizonierii de război, contribuția în 
oameni și materiale a argeșenilor la înfrîngerea dușmanului și eli-. 
berarea patriei. 

Încheierea procesului de făurire a statului național unitar ro-: 
mân a contribuit în mod hotărîtor la dezvoltarea economică în 
deceniile trei și patru ale secolului al XX-lea. Multe documente 
din perioada interbelică cuprind statistici industriale pe ramuri de 
activitate, indicînd capacitatea de producție, forţa insta'ată, numă- 
rul locuitorilor etc. Altele ne relevă situația agriculturii județului. 


> 
1849 februarie 17. Comisia de cercetare îl găseşte pe Ștefan Tur- 
navitu vinovat de participarea la revoluție și cere menţinerea lui 
In arest, 

Argeş : suprafețe cultivate, culturi, producţii obţinute, maşini și 
unelte agricole, plante tehnice, pomicultură, viticultură, zootehnie 
etc. Nu puţine sînt documentele care ne dau informaţii despre 
comerțul interior cu produse industriale şi mai ales cu cele agri- 
cole care se desfășura în pieţe și tîrguri organizate. 

Prin intermediul acestor documente cercetătorilor le sînt re- 
levate diferite aspecte ale vieţii sociale: lupta ţărănimii pentru 
pămînt, împotriva abuzurilor proprietarilor şi mai ales ale aren- 
dașilor, nemulțumirea muncitorilor pentru condiţiile grele de muncă 
şi salariile mici în raport cu munca prestată și scumpetea, ridicarea 
la luptă organizată împotriva acestor nedreptăţi. Dintre acţiunile 
muncitoreşti amintim greva ceferiștilor de la Depoul CFR Pitești, 
a celor de la Textila Găvana, a muncitorilor forestieri din Curtea de 
Argeş. De asemenea, documentele evidențiază activitatea unor 
fruntași locali ai miștări comuniste, ca şi a altora care au activat 
în județul Argeș, cum au fost Constantin și Elena Ivănuş. 

Documentele oferă, totodată, informaţii privind activitatea 
unor societăți cultural-artistice locale, cercuri culturale, cinemato- 
grafe, presă, probleme de învățămînt şi sănătate, scoţind în relief 
greutățile cu care se confrunta procesul de învățămînt şi condițiile 
precare de igienă ale vieţii rurale şi urbane. 

Documentele din perioada celui de al doilea război mondial 
se referă la mobilizarea armatei, la rechizţii, la ajutorul acordat 
văduvelor și invalizilor de război, sinistraţilor de pe urma inunda- 
ţiilor şi cutremurului din 1940, refugiaților polonezi. Altele se 
referă la abuzurile unor jandarmi şi primari, la starea de spirit a 
populaţiei judeţului, la lucrările agricole ce se efectuau, la construc- 
ţii edilitar-gospodărești etc. 

Perioada de după 23 august 1944, atît de bogată în evenimente 
semnificative pentru istoria patriei, este amplu evidenţiată. Se des- 
prind informaţii privind starea economică și socială a judeţului 
după război, lupta maselor populare pentru redresarea economică, 
a forţelor democratice sub conducerea Partidului Comunist Român 
pentru instaurarea unui guvern democratic. Documentele menţio- 
nează acțiunea maselor populare conduse de partidul comunist pen- 
tru înlocuirea vechiului aparat de stat cu elemente democrate 

(membri ai Partidului Comunist Român, ai Frontului Plugarilor, 
ai Partidului Social Democrat). Numeroase documente scot în evi- 
dență activitatea dusă de Comitetul de inițiativă al Frontului 
Plugarilor din județul Argeș pentru punerea în aplicare a reformei 
agrare din 1945 și pentru înlăturarea încercării forțelor reacționare 
de a o sabota. 

Doesebit de semnificativă este lupta forțelor democrate pentru 
pregătirea şi desfășurarea alegerilor din noiembrie 1946, eveniment 
ce se regăseşte în multe documente. La sfîrşitul alegerilor prefec- 
tul raporta că din 127.761 alegători 99.493 au votat pentru B.P.D,., 
precum și entuziasmul cu care cetăţenii s-au prezentat la urnele 
de votare. 

Alături de aceste documente se află cele referitoare la orga- 
nizarea administrativă, situaţia financiară şi demografică a ju- 
dețului. 


Prefectura județului Muşcel 


Datorită celor două războaie mondiale și a deselor mutări 
fondul este incomplet. Lipsec documentele din anii: 1833—1834, 
1836—1837, 1839—1841, 1845—1863 şi 1878. Perioadele pentru 
care se păstrează documente pot fi bine cunoscute sub toate as- 
pectele vieţii materiale și spirituale pe baza informaţiilor ce le 
cuprinde fondul. O menţiune aparte se impune pentru perioada 
primului război mondial cînd în zona Mușşcelului s-au dat grele 
lupte pentru apărarea gliei străbune şi cînd ostașii Mușcelului s-au 
acoperit de glorie. Frontul din nordul Muscelului nu a putut fi 
străpuns de inamic, iar retragerea grupului Nămăești s-a făcut la 
ordinul generalului Averescu. „Îmi fac o adevărată datorie a ex- 
prima prin ordin ofițerilor și trupei din grupul Nămăești desăvîr- 
şitele mele mulțumiri pentru vitejia desfășurată pe pozițiile dimpre- 
jurul punctelor al cărui nume îl poartă și de care vom avea tot- 
deauna dreptul să vorbim cu mîndrie“. 

De asemenea, semnalăm documentele care evidențiază lupta 
minerilor din nordul Mușcelului pentru condiţii mai bune de muncă 

1877 aprilie 11, Bucureşti, Telegrama Ministerului de Interne către Prefectura 
judeţului Argeş prin care solicită construirea la Piteşti a unor cuptoare de copt 


piine pentru armata română cu o capacitate de 40.909 piini pe zi. 


şi de viață ca și a muncitorilor de la fabrica de hîrtie din Cîmpu- 
lung care în timpul crizei generale economice capitaliste rămîn 
toți şomeri prin închiderea definitivă a fabricii. 

Numeroase informaţii se desprind cu privire la situaţia co- 
merțului și a transporturilor (construcţia drumului Pitești-Brașov 
şi Tîrgoviște-Cîmpulung), ca și cele legate de organizarea şi dez- 
voltarea învățămîntului pe meleagurile mușcelene. 

Primăria Piteşti (1831—1840 ; 1856—1950) 


Din aceleaşi motive nici acest fond nu este complet. 

Informaţiile cu caracter economic, social, politic şi cultural 
sînt numeroase și permit tratarea monografică a istoriei oraşului 
Piteşti. Aflăm despre organizarea administrativă a orașului pe 
văpsele și mahalale, modul de desfăşurare a alegerilor de deputaţi 
pentru Divanul Ad-hoc şi Camera legislativă din 1857, ocupațiile 
orășenilor, numărul și felul meseriilor care se practicau, categoriile 
de negustori și comerțul care-l exercitau. 

Intensificarea activtăţii meșteșugărești a dus la creşterea nu- 
mărului de negustori, la înmulţirea piețelor comerciale din oraș, 
a hanurilor, a prăvaliilor şi a magaziilor de mărfuri. 

Documentele atestă existența în oraş a unor ateliere de lu- 
miînări, fabrici de tăbăcărie, de cărămidă, de oțet, cazane de fa- 
bricat ţuică, mori, fabrici textile. Unii locuitori se ocupau și cu 
agricultura, creşterea animalelor, apicultura, creşterea viermilor de 
mătase. Pe această lime amintim expoziția națională industrial- 
agrară din anul 1863 deschisă la Piteşti, cu care ocazie a fost bătută 
și o plachetă. 

Multe sînt documentele care se referă la lucrări de urbanizare 
ale orașului Piteşti : amenajarea unei grădini publice, a parcului 
Trivale, construirea podului peste rîul Argeș, canalizarea și ilumi- 
natul public, alimentarea cu apă potabilă, pavarea de străzi și 
deschiderea altora noi. Menţionăm și informaţiile despre constru- 
irea liniei ferate Bucureşti-Pitești, a gării oraşului, a liniei ferate 
Pitești-Curtea de Argeş, a aerodromului Bradu-Geamănă. 

De asemenea, viața cultural-artistică (turnee artistice, înfiin- 
ţarea unui teatru, a unei biblioteci publice şi a unui muzeu) orga- 
nizarea învățămîntului de stat și particular, sînt consemnate în 
numeroase documente. 

Alte documente cuprind informaţii despre moșia orașului şi 
administrarea acesteia, conflictele dintre primărie şi clăcașii din 
satele vecine care încălcau hotarul moşiei primăriei, despre proprie- 
tăţile bisericilor, întreținerea garnizoanei și a cazărmii orașului 
Pitești. 

Monumentul independenţei (1877—1878) din Piteşti. 

Documentele din perioada primului război mondial transmit 
informaţii referitoare la mobilizarea armatei, concentrări și rechi- 
ziţii, regimul de ocupaţie germană, plîngeri ale populaţiei împotriva 
abuzurilor autorităţilor, despăgubirea cetăţenilor pentru bunurile 
luate de germani în timpul 'ocupației. Altele se referă la expropri- 
erea moșiei orașului Piteşti și împroprietărirea demobilizaților din 
satele vecine și a celor din oraş, la aprovizionarea cetăţenilor cu 
produse alimentare şi industriale, la ajutorarea familiilor sărace. 

Documentele din perioada interbelică reflectă dezvoltarea eco- 
nomică a oraşului Pitești, înviorarea comerțului, mai ales a celui 
de tranzit cu produse agricole. Multe dintre ele se referă la acti- 
vitatea urbanistică (construcţii de imobile particulare și publice, 
alimentarea cu apă potabilă a orașului, îngrijirea parcurilor şi a 
spaţiilor verzi), măsurile ce s-au luat pentru combaterea șomajului 
şi a speculei, pentru asigurarea igienei orașului. 

De mare interes pentru cercetători sînt documentele care con- 
ţin informaţii despre organizarea învățămîntului. Acestea cuprind 
categoriile de şcoli, numărul de elevi, desfășurarea procesului de 
învățămînt şi măsurile pentru îmbunătățirea acestuia, înființarea 
cantinelor școlare etc. Menţionăm și documentele privind dezvolta- 
rea culturii : organizarea de spectacole, serbări, concerte, șezători, 
activitatea „Ateneului Popular“ Ionescu-Gion, a Teatrului comu- 
nal. 

Fondul conţine şi informaţii privitoare la pagubele provocate 
orașului şi locuitorilor de incendii, inundaţii şi cutremurul din 
1940. 

Numeroase sînt documentele privitoare la a doua conflagrație 
mondială. Ele se referă la mobilizarea armatei, concentrări și re- 
chiziții, situaţia refugiaților din nordul Transilvaniei şi a celor 
polonezi aflați în Piteşti, a văduvelor, invalizilor şi orfanilor de 
război şi ajutorarea lor, distrugerile provocate de bombardamente, 
evacuarea populaţiei în satele vecine, activitatea formațiilor de 
apărare pasivă. De asemenea, remarcăm pe cele care consemnează 
contribuția populaţiei la continuarea războiului după actul istorie 
de la 23 august 1944: rechiziţii pentru armata sovietică şi carti- 
ruirea, acesteia, aprovizionarea cu alimente, ordine de zi privind 

faptele eroice de arme săvîrşite de soldații Regimentului 4 Doro- 
banţi Argeș în Cehoslovacia, aplicarea Convenţiei de armistițiu. 

Documentele din perioada 1945—1950 se referă la eveni- 
mentele principale petrecute. Ele reflectă atitudinea favorabilă a 
populației orașului, cu toate greutățile de ordin economic cu care 
se confrunta, participarea ei la înlocuirea primarilor și a ajutorilor 
«de primari cu elemente democratice, întrunirile organizate de 
B.P.D. la alegerile din noiembrie 1946, acțiunea de redresare eco- 
nomică a orașului. De asemenea, conţin informaţii despre naţio- 
nalizarea întreprinderilor industriale și comerciale, administrarea și 
beneficiile acestora, comasarea unora dintre ele („Ţesătoria Ro- 
mână cu „lextila“ Găvana), înființarea unor obiective economice 
(fabricile de tananți, săpun, cărămidă). 

Altele arată transformările ce au avut loc în învățămînt (mai 
ales după reforma învățămîntului din 1948), cultură (înființarea 
unor biblioteci, a teatrului muncitoresc, manifestări culturale și 
sportive) şi sănătate ca și cele de ordin administrativ. 


Primăria Cîmpulung (1831—1856; 1864—1879; 1882—1950) 


O mare parte a documentelor acestui fond a fost distrusă de 
către armatele germane în timpul primului răboi mondial, fapt care 
stînjeneşte cercetarea istoriei orașului Cimpulung pentru secolul 
al XIX-lea și începutul secolului XX. De aceea cercetătorul trebuie 
să consulte și alte fonduri în vederea completării informaţiilor. 

Pentru primele decenii ale secolului al XIX-lea există infor- 
maţii transmise de statistica orașului întocmită în anul 1832 care 
cuprinde date economice, sociale, demografice şi de organizare ad- 
ministrativă. Documentele care s-au mai păstrat se referă la aren- 
darea munţilor oraşului, administrarea averilor mănăstirești, veni- 
turile oraşului, funcţionarea școlii naționale (înființată ca şi cea 
din Piteşti în 1832) şi la situaţia sanitară. 

PN AS NIN SN SO Se RN A N is 
1880, Pitești. Regulament pentru funcționarea Bibliotecii Publice din 
Piteşti. 

Pentru sfârşitul secolului al XIX-lea şi începutul secolului al 
XX-lea, documentele se referă la funcționarea și activitatea fabricii 
de hîrtie, a morilor şi pivelor, a cuptoarelor de var, cărămidăriilor 
și exploatărilor forestiere, capitalul acestora şi producția lor, nu- 
mărul de muncitori. Oraşul îşi mai păstrează încă în această 
perioadă caracterul agricol, obştea moşnenilor cîmpulungeni fiind 
foarte puternică, dăinuie pînă în deceniul al șaselea al secolului. XX. 

Documentele din perioada primului război mondial se referă 
la concentrări și mobilizări, cartiruiri de trupe, ajutorarea familii- 
lor celor concentrați, a invalizilor, văduvelor și orfanilor de 
război, situația prizonierilor de război aflați în Germania, regimul 
de ocupaţie germană, rechiziţii pentru armata de ocupaţie. Unele 
documente consemnează cinstirea eroilor care au căzut la datorie 
în timpul războiului, prin ridicarea unor monumente și construirea 
mausoleului Mateiaş. 

Perioada interbelică este bine conturată de informaţiile cu- 
prinse în documente privind dezvoltarea economică a orașului 
(fabrici de hîrtie, de coloranți, de postav, de perii, țesătorie, ex- 
ploatare forestieră), preocupările oficialităților de a transforma 
oraşul într-o localitate balneo-climaterică frumoasă (în 1925 este 
declarată staţiune) printr-o largă acţiune de sistematizare şi înfru- 
museţare (reparări de străzi şi poduri, alinierea străzilor, asfaltarea 
lor, construirea unui număr mare de case particulare și edificii 
publice, parcuri şi spaţiile verzi, alimentarea orașului cu apă 
potabilă, canalizarea și îndiguirea Rîului Tirgului erc.). 

De asemenea se desprind informaţii despre împroprietărirea 
unor orăşeni şi a celor din mahalalele oraşului, stagnarea indus- 
triei în perioada crizei economice generale. 

Altele se referă la activitatea comercială și de aprovizionare 
a orașului cu produse industriale și alimentare. Documentele pun 
la îndemîna cercetătorului numeroase informaţii privind învăță- 
mîntul preșcolar și şcolar, aspecte ale dezvoltării culturii și spor- 
tului (concursuri de tenis, de scrimă, popice). 

Pentru perioada celui de al doilea război mondial documentele 
cuprind informaţii cu privire la mobilizări și concentrări, rechiziţii 
militare, aprovizionarea armatei germane, activitatea întreprinde- 

1901 mai 15, București. Scrisoarea lui Grigore Tocilescu către prof. N.1. Apos- 


tolescu din Pietșri prin care-l invită să participe la excursia cu studenţii la ce- 


tatea Poenari din judeţul Argeș. 

rilor care lucrau pentru apărarea naţională, pagubele aduse orașu- 
lui şi populaţiei de bombardamente, ajutorarea familiilor concen- 
traţilor, invalizilor, văduvelor şi orfanilor de război, situația 
refugiaților din Dobrogea. Ale informații se referă la pagubele 
produse de cutremurul din 1940, la lucrările de apărare pasivă, la 
aprovizionarea populaţiei cu articole de primă necesitate, la lucră- 
rile edilitar-gospodărești şi prestații, la renovarea unor monumente 
istorice. 

Documentele din perioada 1945—1950 se referă la activitatea 
de redresare economică a orașului, aplicarea prevederilor Conven- 
ției de armistițiu, combaterea comerțului ilicit, aprovizionarea 
armatei sovietice, precum şi la probleme de învățămînt, cultură, 
sănătate etc. Altale se referă la acţiunea de purificare a aparatului 
de stat de elementele reacționare, activitatea comitetului provizoriu 
și al sfatului popular. Multe documente se referă la actul naţiona- 
lizării principalelor mijloace de producţie de la 11 lunie 1948 şi 
la activitatea acestora după naționalizare. 

Din categoria fondurilor administrative mai fac parte : Subo- 
cîrmuirea plaiului Arefu (1831—1838) ; Pretura plăşii Curtea de 
Argeş (1831—1838 ; 1917—1950); Pretura plășii Argeșel (1925 ; 
1946—1950); Pretura plășii Cîmpulung (1949—1950); Pretura 
plășii Costeşti (Teleorman) (1910—1950) ; Pretura plăşii Cotmeana 
(Lunca Corbului) (1915—1950) ; Pretura plășii Domneşti (1921— 
1950); Pretura plășii Găleșeşti (Rociu) (1831—1839; 1945— 
1950) ; Pretura plășii Ștefănești (Podgoria-Golești) (1846 ; 1925— 
1950) ; Pretura plășii Pitești (1831—1839 ; 1917—1951); Pretura 
plășii Merişani (1946—1950) ; Pretura plăşii Topolog (1831—1836 ; 
1910—1930) ; Pretura plășii Topoloveni (1944—1945); Pretura 
plășii Uda (1919—1933) şi Pretura plășii Rîuri (1926). De aseme- 
nea menţionăm cele peste 250 fonduri de primării comunale din 
perioada 1865—1968, ale sfaturilor populare raionale Curtea de 


e — 
1907, Bucureşti, Act de acuzare al Curţii de Apel Bucureşti împo- 


triva a 23 locuitori din comuna Pădureşi-Cieşti, judeţul Argeș, acu- 


zaţi de participarea la răscoală. 

Argeş (1951-1968), Muşcel (1951—1968), Piteşti (1951—1968), 
“Topoloveni (1951—1961) și Vedea (1951—1964). 

Informaţiile pe care le conţin documentele acestor fonduri 
sînt de natură economică, socială, politică şi culturală. Ele se re- 
feră la selațiile dintre proprietarii de pămînt și clăcași, condiţiile 
de arendare a moșiilor, moșiile mănăstirești lucrate de clăcași, plata 
capitaţiei şi patentei. Foarte multe sînt documentele cu caracter 
economic care privesc : cultivarea pămîntului, suprafețele cultivate 
și producțiile obţinute la hectar, rezervele de cereale ale statului, 
exportul produselor agricole, situația sectorului zootehnic, pomi- 
culturii, silviculturii și apiculturii, organizarea şi funcționarea bil- 
<iurilor şi tîrgurilor comunale. Altele se referă la cartiruirea tru- 
pelor ruseşti, aprovizionarea lor cu produse agricole și animale, 
mobilizarea şi rechiziţii în timpul războaielor, ajutorarea familiilor 
concentraţilor, invalizilor, văduvelor și orfanilor de război. De ase- 
menea, documentele se referă la învățămînt și cultură (elevi, pro- 
cesul de învăţămînt, construcții de şcoli, cămine culturale, biblioteci 
comunale etc.), probleme de sănătate, sistematizarea satelor, miș- 
carea populaţiei etc. 

Documentele mai noi se referă la reforma agrară din 1945, 
efortul populaţiei satelor de redresare a economiei ţării şi contri- 
Duţia prin muncă patriotică la realizarea unor construcţii edilitar- 
gospodăreşti și obiective economice. Altele se referă la vasta acțiune 
de lichidare a analfabetismului, la pregătirea muncitorilor prin 
cursuri de calificare etc. 


FONDURI JUDECĂTOREȘTI 


Aceste fonduri conţin informaţii privind modul de soluţionare 
a diferitelor pricini prezentate în instanță, precum și procesele celor 
care s-au ridicat la luptă împotriva nedreptăților sociale. Modul de 
transmitere a bunurilor materiale, în special pămîntul, urmașilor de 
drept, ne relevă faptul că românii s-au condus din vechime după 
„legea pămîntului“. Aspectele economice şi sociale ce se desprind 

din aceste documente sînt completate de cele de toponimie şi lin- 
gvistice care servesc în egală măsură istoricului şi filologului. 

Dintre fondurile judecătoreşti menţionăm : Tribunalul judeţu- 
lui Argeș (1831—1952); Tribunalului judeţului Muşcel (1831— 
1952); Tribunalul raionului Piteşti (1952—1957); Judecătoriile 
Piteşti (1874—1952) ; Cimpulung (1892—1935) ; Curtea de Argeș 
1889—1951); Costeşti (1872—1950); Lunca Corbului (1908— 
1951); Richiţele-Miericani (1908—1935); Rociu (1876—1951); 
Stroeşti (1909—1951) ; Şuici (1908—1930) ; Boteni (1895—1938); 
Domnești (1908—1951); Ștefănești (1908—1952); Toploveni 
(1904—1951) ; Parchetele tribunalelor Argeș şi Mușcel, Curtea cu 
juraţi, Avocatura Statului jud. Argeș etc. 


FONDURI ALE INSTITUŢIILOR DE ORDINE PUBLICĂ 


Informaţiile ce se desprind din aceste fonduri sînt de natură 
să completeze pe cele transmise de fondurile administrative. Unele 
se referă la mijloacele de constrîngere folosite de clasele dominante, 
starea de spirit a populației, propaganda comunistă și măsurile 
luate împotriva militanţilor comunişti pentru „...preîntîimpinarea 
vreunei acțiuni nesabuite din partea comuniștilor“, la internarea în 
lagăr a acestora. 

Alte documente se referă la situaţia economică a celor două 
judeţe, starea materială și sanitară a populaţiei. 

Perioada celui de al doilea război mondial este bine ilustrată 
în aceste fonduri. Contribuţia populaţiei în oameni și materiale 
la înfrîngerea dușmanului, colaborarea dintre populaţie și armată, 
relaţiile populaţiei şi armatei române cu armata sovietică. 

Documentele perioadei de după 23 august 1944 se referă la 
aplicarea prevederilor Convenţiei de armistițiu, încadrarea în uni- 
tățile de ordine publică a subofițerilor din diviziile Tudor Vladi- 
mirescu și Horea, Cloşca şi Crişan. Altele cuprind informaţii le- 
gate de' situația economică a judeţelor Argeș şi Mușcel, lucrările 
agricole ce se efectuau și greutăţile cu care se confrunta țărănimea. 
Aspecte legate de alegerile din noiembrie 1946 sînt numeroase. 

ocupaţia germană şi al celor rămase în 1919. 


FONDURI ECONOMICE 


Industria este reprezentată de următoarele fonduri: Societă- 
ile anonime „Concordia“  (1907—1949); „Petrol Block“ 
(1918—1948) ; „Redevenţa“ (1918—1948) ; Întreprinederea petro- 
lieră pentru construirea depozitelor necesare apărării naţionale 
(1940—1942) ; „Astra Română“ (1936—1948) ; „Buna Speranţa“ 
(1923—1948) ; „Distribuţia“ (1929—1948) ; „Doicești“ 
(1943—1949) ; Exploatarea perimetrelor statului (1925—1948) ; 
„Explora“ (1940—1946); Întreprinderea Română de Petrol 
(1920—1948) ;  „Kontinentale“  (1937—1947);  „Internova“ 
(1936—1947) ; „S.A.R. pentru dezvoltarea exploatărilor petroli- ! 
ere“ (1938—1947) ; „Societatea Petrolieră Română“ (1935—1945); 
„Petrolul“-Govora (1921—1944) „Petrolul Românesc“ 1920—1944); 

„Naphta Română“ (1920—1948) ; „Meotica Română (1939 1944); 
„Păcura Românească“ (1921—1947) ; „Transpetrol“ (1939—1944); 
„Filarer“  (1939—1943);  „Româno-Americană  (1923—1945); 
„Steaua Română (1928—1948) ; „Unirea“ (1941—1948); „Xenia“ 
(1938—1945) ; „Muntenia“ (1948—1950) ; „Colombia“ 
(1922—1948) ; „Creditul Minier“  (1919—1948); „SARIM“ 
(1938—1948); „Forajul“ (1922—1948); „Foraky“ (1914—1948); 
„I.R.D.P.“ (1920—1948); „S.A.R. Petrol“ (1933—1948) ; Oco- 
lul Minier Muscel (1992—1951); Societăţi şi cooperative mini- 
ere din judeţul Muscel: „Lignitul“ (1908—1942) ; „Combustibi- 
lul“ (1931—1942); „Schitu-Goleşti“ (1941—1948); „Bătaia (1923 
—1954); „Cărbunele“ (1921—1940); „Carpaţi“ (1934—1946); 
„Bărăția“ (1923—1931); „Drăgana“ (1932—1949); Fabrica de 
lignit deshidratar Schitu Golești (1935—1948) ; Întseprinderea de 
poduri metalice şi prefabricate din beton Piteşti (I.P.M.P.B.) 
(1904—1940) ; Fabrica de bere Piteşti (1917—1918); Întreprin- 
derea Texuilă Piteşti (1907—1950). 

Documentele acestor fonduri reflectă modul de constituire a 
societăţilor petroliere şi miniere, a cooperativelor miniere și a ca- 
rierelor, capitalurile investite, concesionările de terenuri, contracte 
de concesiuni şi arendare, suprafeţe concesionate, cantităţile ex- 
trase şi prelucrate, gama produselor obţinute, distribuirea și co- 
mercializarea lor, preţul de cost, progresele înregistrate în intro- 
ducerea tehnicii noi. 

Aceste societăți s-au înmulțit în secolul XX și cu precădere 
între cele două războaie mondiale, unele dintre ele fuzionind în 
vederea sporirii capitalului și a beneficiului. De exemplu S.A. 
„Concordia“ ia ființă în 1907 prin fuziunea a patru societăţi ro- 
mâne şi străine cu un capital de 25.000.000 lei. La numai doi an; 
beneficiul era de 2.746.776 lei. În 1921 fuzionează cu societatea 
„Sirius“ şi cu societatea „Creditul petrolifer“ și ajunge la o pro- 
ducţie de 166.544 tone anual (1923). 


— 


1920 octombrie 20, Pitești. Proces-verbal încheiat de prim-procu- 


rorul județului Argeş privind greva ceferiştilor piteşteni. 

În 1924 avea 40 de sonde în foraj şi 95 în producţie, iar 
„Sirius“ 48 în foraj şi 28 în producție. Pentru „...a mări importanţa 
traficului şi a rămîne cei mai importanți transportori din Româ- 
nia“ societatea a construit o conductă de 45 km. lungime de la 
Moreni la Ploiești. 

În 1930 fuzionează şi cu rafinăria „Vega“, capitalul ajungînd 
la 650.000.000 lei, în 1937 fuzionează cu societatea „Electrica“, 
în 1938 a absorbit societăţile miniere „Lignitul“ și „Schitu Golești“ 
(din județul Muşcel) ajungînd la un capital social de 1.015.000.000 
lei, producţia la 844.322 tone şi la un beneficiu de 126.987.682, lei 

Producțiile de petrol şi cărbune cresc mereu ajungînd în 1939 
la cote maxime. 

Produsele societății „Concordia“ s-au exportat în Germania, 
America, Anglia, Franţa, Italia, Belgia, Canada, Turcia, Congo, 
Bulgaria, Egipt, Iugoslavia, Grecia, Palestina, Siria, Maroc, Un- 
garia. 

Criza economică din 1929—1933 a afectat industria petrolieră 
și carboniferă din România. Preţurile de vînzare au scăzut iar 
societățile au „sporit producția spre a reduce, astfel, prețul de 
cost“. Ca urmare producția de petrol a societății „Concordia“ 
ajunge în 1931 la 859.727 tone față de 595.146 tone în 1930, iar 
beneficiul a fost de 51.355.972 lei. 

Condiţiile grele de muncă, salarizarea mică la care se adaugă 
alte cauze au dus la nenumărate acțiuni de protest ale clasei mun- 
citoare. În iulie 1919 muncitorii societăţii „Concordia“ au intrat 
în grevă care a durat șase săpămîni, în urma căreia au obținut 
„concesiuni“ considerabile“ (sporirea salariilor, recunoașterea zilei 
de lucru de 8 ore, în loc de 12 ore, numărul muncitorilor a sporit 
cu o treime prin introducerea a trei schimburi de lucru a cîte 8 
ore). 

Ieşirea din criză capitaliştii o doreau pe seama guvernului 
român și a maselor populare: „... ar trebui ca guvernul să avizeze 
la reduceri importante de taxe şi impozite care grevează exploata- 
rea petrolului în România...“. 

În timpul crizei economice acţiunile revendicative muncito- 
reşti s-au înmulțit. 

În timpul celui de al doilea război mondial conducătorii so- 
cierăţii „Lignitul“ cer să fie daţi în judecată pentru că au întrerupt 
lucrul minerii de la Cooperativa minieră şi forestieră „Bătaia“. În 
același timp minierii au cerut înlocuirea consiliului de administraţie 
al societăţii cu altul din care trei pătrimi să fie muncitori, deoarece 
ei sînt şi societari. 

Documentele cuprind și informaţii care se referă la exploata- 
rea, transportul și comerţul cu alte bogății minerale din România, 
construirea de drumuri spre terenurile vizate pentru exploatare, 
importul de aparatură de laborator. Altele se referă la aspecte ale 
situaţiei sociale a muncitorilor : ajutorul acordat şomerilor, plin- 
gerile celor concediați, accidente de muncă, activitatea sindicatului 
petroliștilor. De asemenea se referă la bombardarea zonelor petro- 
liere în timpul războiului şi evaluarea pagubelor pricinuite, apro- 
vizionarea armatei sovietice cu produse petroliere, exportul de 
produse petroliere. 

Bogăţia informaţiilor de ordin tehmic stă la dispoziţia ingi- 
nerilor, economiştilor şi a specialiștilor în materie. 

Agricultura. Cei care doresc să studieze probleme de economie 
agrară găsesc în depozitele filialei noastre o serie de fonduri: 
Camerele agricole ale judeţelor Argeş și Mușcel (1926—1950); 
Inspectoratul agricol regional Argeș (1933—1949), Consilieratele 
agricole Argeş și Muşcel (1921—1931); Comisiile de expropriere 
ale județelor Argeș și Muşcel (1919—1933) ; servicii judeţene şi 
ocoale agricole (1922—1950) ; Inspectoratul veterinar al regiunii 
a Il-a Pitești (1945—1948) ; eforii de pășune (1907—1948) ; obștii 
moșnenești (1836—1957). 

Silvicultura este ilustrată de fondurile : Direcţia a VI-a silvică 
Piteşti (1921—1949) şi ocoale silvice (1886—1950). 

Fondurile agricole se referă la creșterea animalelor (două ju- 
dețe cu pondere în aceste ramuri de activitate), dezvoltarea pomi- 
culturii şi viticulturii. Sînt consemnate numărul pepinierelor, al 
fermelor agricole, suprafeţele cultivate şi producţii obținute, împro- 
prietăririle care au avut loc pe seama locuitorilor, muncile agricole 
pe care aceștia le efectuau, inventarul agricol și dezvoltarea învăa- 
țămîntului agricol. 

FONDURI COMERCIALE ŞI BANCARE 


Interesante date ne sînt furnizate în legătură cu dezvoltarea 
industriei şi comerţului mărunt (numărul firmelor individuale și 
sociale înscrise, capitalul și activtatea lor, băncile cooperatiste de 
producție şi consum). De exemplu în 1946 erau înscrise la Camera 
de comerț şi industrie Piteşti 1086 firme din Piteşti, 212 din Curtea 
de Argeș, în total în judeţul Argeş 1473. Împreună cu firmele din 
alte județe erau 2771 firme individuale, 10 firme sociale (bănci), 
33 societăţi anonime, 33 societăţi cu nume colectiv. Caracteristica 
generală a acestora era capitalul redus de care dispuneau. 

Evoluţia federalelor băncilor din Argeş și Muşcel ne indică 
numărul băncilor, capitalul lor, categoriile sociale ale societarilor, 
concesionări petrolifere, situaţia financiară în diferite etape ale 
activităţii lor. 

În 1912 Federala Argeș avea 16.793 societari din care : 14.959 
plugari, 487 meseriași, 268 comercianți, 239 proprietari, 214 preoți 
și 197 învăţători, cu un capital înscris de 1.385.438 lei. 

Criza economica din 1929—1933 a stînjenit mult activitatea 
acestor instituţii. Semnificativ este faptul că „...băncile populare, 
„aproape în unanimitatea lor au ajuns în situaţiunea de a nu mai 
putea plăti nici impozitele către stat, nici dobînda redusă de 30/0 
către Federală, la împrumuturi“. 

Ale documente se referă la împrumutul de înzestrare a ţării 
din 1934, subscrierile pentru înzestrarea armatei din 1940, apro- 
vizionarea satelor cu cereale, semințe de plante tehnice și oleagi- 
noase, împrumuturi acordate întreprinderilor și cooperativelor. Altele 
consemnează volumul impozitelor, situația financiară a întreprin- 
derilor şi băncilor, acordarea de credite pentru refacerea și cons- 
trucția unor unități industriale. 

Cele mai importante fonduri din această ramură sînt: Camera 
de comerş şi industrie Pitești (1887—1949), Federala băncilor coo- 
peratiste și a obştilor sătești judeţul Argeș (1910—1948), Federala 
băncilor populare „Podgoria“ judeţul Muşcel (1922—1945), Banca 

Naţională a României, Sucursala Piteşti (1931—1950) şi B.N.R. 
Sucursala Cîmpulung Muşcel (1915—1947). Alături de acestea mai 
deţinem fondurile mai multor bănci orăşeneşti și sătești din peri- 
cada 1897—1949. 


FONDURI PRIVIND PROBLKME DE MUNCĂ, ASIGURĂRI 
SOCIALF. ȘI SĂNĂTATE 


Documentele acestor fonduri sînt deosebit de importante pen- 
tru studierea situației economice şi sociale a muncitorimii din 
această zonă. Ele se referă la condiţiile grele în care se desfăşura 
munca în întreprinderi, ateliere meșteșugărești și unități comerci- 
ale, raporturile ce existau între muncitori şi patroni, durata zilei 
de muncă, folosirea ucenicilor în schimburi de noapte etc. Exem- 
plificăm, astfel, cu situația muncitorilor de la Societatea „Concor- 
dia“ (Lignitul şi Schitu Golești), fabricile forestiere, fabricile Tex- 
tila Găvana şi 'Țesătoria Română Piteşti, Antrepriza şantierului 
Merișani, Depourile CFR Piteşti și Cîmpulung. În aceeași situație 
se aflau și lucrătorii diferitelor ateliere și unități comerciale. 

Rapoartele Subinspectoratului muncii Piteşti consemnează situ- 
aţia grea a minerilor mușceleni : „...munca ce se prestează în mine 
subterane este o muncă extrem de grea, istovitoare fizicește. Lucră- 
torii, aproape în majoritate, au fețele palide, ochii injectaţi şi 
suferă de plămîni...“ 

Aceste condiţii grele de muncă și trai au generat conflicte de 
muncă soldate cu cîștigarea unor drepturi de către muncitori. 

Pentru unele perioade de timp documentele se referă la mai 
multe județe (Argeș, Mușcel, Vilcea, Olt) cînd acestea făceau 
parte din Inspectoratul regional al muncii Pitesri. 

Din această categorie menţionăm fondurile : Inspectoratul re- 
gional al' muncii Piteşti (1940—1948), Camera de muncă Craiova, 
filiala Piteşti (1930—1949), Camera de muncă Ploieşti-filiala Cîm- 
pulung (1927.—1950), Oficii de asigurare și de plasare (1927— 
1949), Servicii sanitare orăşeneşti şi judeţene (1897—1949), spitale 
și circumscripţii sanitare (1918—1952). 

FONDURI ECLEZIASTICE 


Aceste fonduri, din care amintim Episcopia Argeşului (1816— 
1941), Mănăstirea Robaia (1894—1945), Mănăstirea Văleni 
(1860—1945) se referă îndeosebi la aspecte ale vieţii sociale. Ele 
oglindesc căile de formare, dezvoltare şi administrare ale domeniu- 
lui mănăstiresc, raporturile acestuia cu clăcaşii, abuzurile admi- 
nistratorilor și ale arendaşilor moșiilor. 

Nenumărate procese dintre Episcopie şi biserici din țară au 
fost generate de acaparări de moșii şi de clăcași. Aceştia, pentru 
a-și îmbunătăți viața, au recurs la încălcări de moşii, amenințarea 
cu fuga de pe moșiile episcopiei. 

O serie de documente cuprind aspecte ale revoluției de la 
1848 (urmărirea unor revoluționari, ajutorarea refugiaților transil- 
văneni). 

Reformele domnitorului Alexandru loan Cuza sînt reflectate 
în aceste documente, mai cu seamă secularizarea averilor mănăs- 
tireşti. 

Unele documente ne relevă aspecte ale dezvoltării învăţămîn- 
tului (Școala naţională din Curtea de Argeș, Seminarul din Curtea 
de Argeş), plata capitaţiei de către cler, repararea și construirea 
lăcaşurilor de cult, organizarea administrativă a Episcopiei, pre- 
cum și atribuţiile judiciare pe care le avea Episcopia. 

Afară de aceste fonduri filiala mai păstrează fonduri parohiale 
din ambele județe. 


FONDURILE ȘCOLARE ȘI CULTURALE 


Cele păstrate la filiala noastră sînt următoarele : Inspectoratul 
şcolar al judeţului Argeș (1920—1948), Inspectoratul școlar al jude- 
țului Muşcel (1889—1950), Comitetul şcolar al județului Muşcel 
(1919—1948), Comitetul şcolar al oraşului Cîmpulung (1920— 

1942), Liceele „Nicolae Bălcescu“ Piteşti (1866—1948), „Zinca 
Golescu“ Piteşti (1921—1950), Comercial Piteşti (1902—1955), 
Școala normală de băieţi „Alexandru Odobescu“ Piteşti (1915— 
1941), Școala normala de învățătoare Piteşti (1919—1947), Şcoala 
normală „Carol 1“ Cîmpulung (1919—1933), Liceul „Dinicu Go- 
lescu“ Cîmpulung (1894—1948), Liceul comercial Cîmpulung 
(1911—1950), Liceul de horticultură Curtea de Argeș (1922— 
1946), școli particulare și de stat primare, gimnaziale, profesionale, 
de ucenici, agricole, silvice, urbane şi rurale din perioada 1875— 
1955. 

Ele reflectă organizarea și desfășurarea procesului de învă- 
țămînt, conţinutul planurilor de învățămînt, obiectele de studiu, 
nivelul învățămîntului etc. 

De asemenea, ele scot în evidenţă activitatea deosebită depusă 
de unele cadre didactice, situaţia și evoluţia. unor elevi .merituoși 
care au devenit personalități marcante ale vieţii politice şi ştiin- 
țifice românești. 

Tot în această categorie menționăm fondurile unor cercuri 
culturale sătești şi orășenești şi ale unor cămine culturale din 
perioada 1928—1950, care completează prin informaţiile lor ta- 
bloul vieții cultural-artistice. 


COLECŢIA DE DOCUMENTE 


Această colecție cuprinde mai multe mii de piese începînd cu 
pergamente din secolul al XVI-lea pînă la documente din secolul 
al XX-lea. 

Cel mai vechi document păstrat de filiala noastră este emis 
de cancelaria voievodului Transilvaniei, Cristofor Bâthory (1576— 
1581), prin care poruncește o anchetă pentru stabilirea unor drep- 
turi de proprietate. Tot din secolul al XVI-lea sînt documentele 
provenite de la domnitorii Mihnea Turcitu şi Nicolae Pătrașcu prin 

care întăresc stăpînirea unor proprietăţi în satul Boteni, judeţul 
Muşcel. Alte hrisoave din prima jumătate a secolului al XVII-lea 
au fost emise de cancelariile domnitorilor Radu Mihnea (scutire de 
dări a satului Dragoslavele, județul Muşcel ; întărire de eliberare 
din rumânie a locuitorilor satului Cerbureni, județul Argeș), Gavril 
Movilă (întărire de moșii în satul Brătieni și eliberare din rumânie 
a locuitorilor satului Mozăceni, județul Argeş), Alexandru Iliaș 
(scutire de dări a satului Dragoslavele și Pădureți din judeţul 
Muşcel), Leon Vodă (întărire de moșii în Mehedinţi), Matei Basa- 
rab (întăriri de moșii, eliberare din rumânie a locuitorilor satelor 
Bogăţeşti și Dragoslavele din judeţul Muşcel), Vasile Lupu (per- 
gament cu pecete atîrnată — întărire de proprietăţi în Basarabia). 
Alre hrisoave, zapise, cărți de judecată, pitace, porunci, testa- 
mente, danii, diate, adeverinţe, jalbe, înscrisuri, hotărnicii, rapoar- 
te, aşezăminte, foi de zestre ne transmit informaţii cu caracter so- 
cial şi economic cum sînt: eliberări din rumânie, acaparări de 
moșii, plata dijmei şi supunerea la clacă ; aspecte ale dezvoltării 
agriculturii, pomiculturii, viticulturii etc. Multe documente cu- 
prind elemente de toponimie şi onomastică, evoluţia limbii etc. 


COLECŢIA DE PLANURI ȘI HĂRŢI 


Planurile de măsurătoare și parcelare ale moșiilor din judeșele 
Argeș, Muşcel, Olt şi Vîlcea au fost executate de Direcţia Cadas- 
trului din cadrul Sfatului popular al regiunii Argeș. 

Aceste planuri (peste 1000 piese) sînt executate pe hirtie de 
calc pînzată pentru moșiile particulare și ale diferitelor instituţii 
de pe raza judeţelor menţionate. 

Ale 900 piese sînt hărți, planuri de situaţii, proiecte şi 
schițe executate de Serviciul drumuri naționale al Prefecturii jude- 
țului Argeş, executate în deceniile trei și patru ale secolului XX. 

Ele reprezintă proiecte de poduri şi podeţe în județele Argeș 
şi Muşcel, construcții, reparaţii şi supraînălțări de drumuri, diferite 

lucrări pentru apărarea unor localităţi şi poduri de revărsarea ape- 
lor, locuințe rurale model şi anexele lor, puțuri, lucrări de cap- 
tarea izvoarelor, canalizarea şi alimentarea cu apă a unor orașe 
(Piteşti, Cîmpulung, Cimpina, Curtea de Argeș), construcţii de 
școli (1—5 clase), oficii poştale, dispensare și spitale, primării etc. 


COLECŢIA DE MANUSCRISE 


Cuprinde manuscrise literare și științifice ale unor oameni de 
seamă ca: C.I. Parhon, Tudor Vianu, Liviu Rebreanu, Cincinat 
Pavelescu, Victor Eftimiu, Ion Marin Sadoveanu, Gheorghe Ma- 
covei. 


COLECȚIA DE SIGILII ȘI ȘTAMPILE 


Este formată din peste 597 piese care au aparţinut unor insti- 
tuții administrative (primării săteşti, comunale, orăşeneşti, sfaturi 
populare comunale și raionale), judecătoreşti (tribunale, procura- 
turi), de învățămînt și cultură (şcoli primare, elementare, de uce- 
nici, gimnazii, profesionale, comerciale, industriale, licee, comitete : 
şcolare, cămine culturale), societăţi (economice, silvice, culturale), 
bancare (bănci populare, agricole), comerciale, oficii poştale, obşti 
moşnenești etc. 


Ca datare ele se încadrează în secolele XIX și XX. 


COLECŢIA DE STARE CIVILĂ 


Pe lingă utilitatea practică prin care se eliberează cetăţenilor 
acte de vechime în muncă sau copii după ele, oferă celor interesaţi 
informaţii privind media de viață pe sexe, ocupațiile locuitorilor. 


59 


https://biblioteca-digitala.ro / http://arhivelenationale.ro 


De asemenea oferă date privind onomastica şi alcătuirea unor gene- 
alogii. 

Fondurile filialei noastre au fost şi sînt permanent îmbogăţite 
prin donaţii, achiziţii şi depuneri pentru păstrare permanentă de 
documente. 


Dintre acestea amintim fondurile personale : 


Fondul profesor N.I. Apostolescu cuprinde mai multe scrisori 
din perioada 1899—1918 primite de la diferite personalităţi: Gri- 
gore Tocilescu, Gh. Ionescu-Gion, Haralamb Lecca, Basarab Brîn- 
coveanu, Ovid Densușianu, N.D. Burileanu, Alexandru Marghilo- 
man, Alexandru Cazaban, Nicolae Filipescu, Simion Mehedinți, 
Fr. Storck, Paul Boyer, Emile Faquet, Francesco Neri, Honore 
Shampion, Charles Drouets precum şi manuscrisele unor lucrări 
ale lui N.I. Apostolescu („Istoria literaturii române moderne 1821— 
1866“, publicată în 1911 și „Românii în literatura franceză“, pu- 
blicată în 1912). 


Fondul Mircea Anghel cuprinde corespondență din perioada 
1923—1927 semnată de Alexandru Marghiloman, Liviu Linţia şi 
C. Meissner referitoare la probleme ale vieţii politice în general și 
ale activităţii lor. 


Fondul Ion Durmitrescu-]upîneşti este format din documente 
din perioada 1747—1971 și se referă aproape în exclusivitate la 
localitatea Jupîneşti din judeţul Argeș. 

Ele cuprind date de natură economică şi socială : strîngerea 
haraciului, refuzul locuitorilor de a executa zilele de clacă la 
arendași, participarea sătenilor la războiul pentru independenţă etc. 


Fondul Preot Ion Răuţescu cuprinde multe documente din 
perioada 1640—1869 referitoare la mai multe localităţi din fostul 
jude Muşcel. Informaţiile pe care le cuprind sînt de natură econo- 
mică, socială, politică și culturală. 

Pe lingă acestea filiala mai.păstrează Fondul Complexul Mu- 
zeal Golești. Documentele acestui fond (475 piese) sînt din anii 
1617—1910 şi 'se referă la judeţele Mehedinţi, Gorj, Prahova. Ele 
reflectă strădania muzeografilor acestei instituţii de a strînge dovezi 
ale dezvoltării pomiculturii şi viticulturii în această parte a ţării. 
Complexul muzeal cuprinzînd şi o secţie în aer liber privind aceste 
două ocupaţii de bază ale locuitorilor a depus spre păstrare per- 
manentă acele documente care nu se referă la județele Argeș și 


Mușcel. 


Acestea sînt hrisoave, zapise, jalbe, hotărnicii etc. al căror 
conţinut cu caracter economic consemnează dezvoltarea pomicul- 
turii, viticulturii, creșterea animalelor și inventarul agricol. Toto- 
dată aflăm date de natură socială (deposedări de pămînt prin zălo- 
giri, împrumuturi de bani, abuzuri), de etnografie și de ordin ling- 
vistic, 


Fondul Muzeul judeţean Argeş. Documentele depuse spre păs- 
trare permanentă (89 piese) din perioada 1495—1944. 


Cel mai vechi document datează din 17 ianuarie 1495, scris 
pe pergament cu pecete atirnată, emis de Ștefan cel Mare prin care 
întăreşte moșii unor locuitori din satul Poliţeni pe Tutova. 

Al doilea pergament este emis la 28 februarie 1586 din cance- 
laria domnitorului moldovean Petru Șchiopu prin care întăreşte 
proprietăţi în aceeași localitate. 

Alr document important este Proclamaţia către ţară a lui 
Barbu Dimitrie Știrbei din 16 iunie 1849 cu ocazia urcării pe tronul 
Țării Românești după înfrîngerea revoluției din 1848. 

Alături de acestea, mai amintim un „Apel nominal“ al mem- 
brilor Divanului Ad-hoc al Moldovei dn 1857—1858 care cu- 
prinde semnăturile acestora, decretul lui Alexadru Ioan Cuza din 
15 ianuarie 1859 prin care îl numeşte pe Vasile Sturdza în funcţia 
de ministru secretar de stat la Departamentul din Năuntru, sem- 
nat de Vasile Alecsandri ; scrisoarea din 28 februarie / 12 martie 
1866 semnată de Ion Ghica adresată ministrului de externe al Aus- 

triei în legătură cu aducerea pe tronul României a unui prinț străin, 
după detronarea lui Alexandru Ioan Cuza. 

Cercetătorii au la dispoziţie şi biblioteca documentară formată 
din peste 7000 de titluri din domeniul istoriei și al științelor înru- 
dite cu ea. 

Printre acestea se află opere scrise de Xenopol, Șincai, Iorga, 
Tocilescu, Hasdeu, iar printre periodice amintim: „Românul“ 
(1884—1891), „Presa“ (1929—1943), care apărea la Pireşti și 
„Gazeta țăranilor“ (seria a doua, 1924—1930), editată la. Curtea 
de Argeş. 

Prezentarea succintă â bazei documentare aflate în păstrarea 
filialei noastre oferă iubitorilor de istorie posibilitatea să se aplece 
asupra documentelor, să pătrundă în tainele trecutului istoric, să 
cunoască zbuciumul, munca și lupta românilor în cursul vremii. 

Toate aceste fonduri şi colecții constituie o parte însemnată a 
Fondului Arhivistic Naţional, parte integrantă a Patrimoniului 
Cultural Naţional. 

„Pînă nu demult acest tezaur nu intrase prea mult în sfera de 
preocupări a multor cercetători. În ultimul timp însă aceste docu- 
mente au început să fie studiate de un număr tot mai mare de 
cercetători în vederea realizării unor monografii de localităţi și 
instituţii, a întocmirii unor teze de doctorat și lucrări de diplomă, 
referate și comunicări ştiinţifice, lucrări pentru cursurile de perfec- 
ționare și reciclare (mai cu seamă ale cadrelor didactice) etc. 

Astfel, la sala de studiu a filialei noastre numărul cercetăto- 
rilor creşte 'de la an la an, interesul pentru cunoașterea trecutului 
poporului român fiind din ce în ce mai mare. În perioada 1977— 
1981 sala de studiu a fost frecventată de 225 cercetători, cu peste 
1000 frecvenţe. Aceștia au cercetat peste 6500 unităţi arhivistice 
şi publicaţii și au executat fotocopii de pe unele dintre ele. 

O latură însemnată a activității arhivistice o reprezintă valo- 
rificarea documentelor aflate în depozitele filialei. 

Alături de celelalte instituții de cultură din cadrul judeţului 
Filiala Argeș a Arhivelor Statului își aduce contribuţia la ridicarea 

nivelului cultural al argeșenilor, la educaţia patriotică a cetăţenilor. 
Datorita faptului că este deținătoarea atitor izvoare prețioase pri- 
vind trectutul de muncă și luptă al locuitorilor acestor meleaguri 
mijloacele de instrucție şi educaţie ce-i stau la îndemînă sînt nu- 
meroase. Astfel, prin intermediul expunerilor, simpozioanelor și 
expozițiilor realizate arhiviştii filialei contribuie la educarea patri- 
otică a pionierilor, uteciștilor şi tineretului muncitor. Mai cu seamă 
expozițiile au darul să cultive în inima tineretului dragostea pentru 
muncă, pentru patrie. 

Numai în perioada 1977—1981 s-au organizat 34 simpozioane 
și expuneri, 72 expoziţii, nouă emisiuni radio. Temele acestor ma- 
nifestări au fost cu precădere cele legare de principalele momente 
din istoria modernă şi contemporană a poporului român: lupta 
pentru dreptate socială şi libertate naţională, revoluțiile de la 1821 
și 1848, Unirea din 1859 şi făurirea statului naţional unitar român 
de la 1 decembrie 1918, făurirea Partidului Comunist Român la 
8 mai 1921, lupta maselor populare pentru dreptate socială sub 
conducerea Partidului Comunisr Român, revoluţia de eliberare 
națională și socială, antifascistă şi antiimperialistă de la 23 august 
1944, lupta poporului român pentru îndeplinirea sarcinilor revo- 
luției socialiste etc. 

Pe baza cercetării documentelor din depozitele proprii au fost 
realizate, în 'același interval de timp, 59 comunicări științifice 
susținute la diferite manifestări organizate în județ sau în alte lo- 
calități ale ţării, au fost publicate 33 articole și studii în presa lo- 
cală și în publicații de specialitate și au fost organizate în cola- 
borare cu alte instituţii de cultură din judeţ două sesiuni de refe- 
rate și comunicări ştiinţifice. 

Cu prilejul amplelor manifestări prilejuite de aniversarea cen- 
tenarului independenţei de stat a României din anul 1877—1878 
filiala noastră a realizat un volum de documente „Argeşenii şi 
muscelenii participanți la războiul de independență a României 
1877—1878“, publicat în anul 1979. | 

Totodată, arhiviştii au predat elevilor lecţii la sediul filialei 
avînd ca material documentar documente originale, au susținut 

expuneri în fața cadrelor didactice şi a propagandiștilor. De ase- 
menea, filiala a găzduit unele instruiri ale cercului profesorilor de 
istorie cărora li s-au pus la dispoziție documente pentru ilustrarea 
diferitelor teme. 

Filiala Arhivelor Statului judeţul Argeș avînd în atenţie sar- 
cinile «desprinse din documentele programatice ale partidului nos- 
tru se va preocupa în continuare de îmbogățirea bazei documen- 
tare cu noi izvoare istorice care să înlesnească cercetarea trecutului 
de muncă şi luptă al poporului român, să realizeze noi lucrări ar- 
hivistice sau de interpretare istorică și să fie o prezență vie în 
activitatea cultural-educativă din judeţul Argeş. 

La Filiale des Archives de PEtar du departement d'Argeș est un ouvrage 
qui met î la disposition des chercheurs, dans une forme abregte, des informations 
ă Pegard de histoire de Pinstitution, et surtout ă lPegard du râle qu'elle a dans 
la vie spirituelle du dEpartement d'Argeș, aussi sur le plan scientifique que sur 
le plan ducatif. 

L'ouvrage comprend une introduction (pag. 1—8) dans laquelle on pr€- 
sente histoire des endroits PArgeş et de Muscel des temps immemoriaux jusqu'ă 
nos jours, mettant en &vidence les evenements et les aspects de la vie humaine 
qui sont significatifs pour Phistoire du pays. 

Puis, on prâsente briăvement histoire du territoire actuel du departement 
d'Argeş ainsi que l'histoire des archives, la necessit& de crâer une institution 
WErat spâcialiste qui conserve les documents âcrits. Pour Pactivit€ de la Filiale 
des Archives de 1“Etar du departement d'Argeș depuis sa creation en, 1951 on 
menitonne la solution du probleme de espace des depârs des documents par la 
construction d'un nouvelle €difice, moderne, Petablissement du fond archivistique 
et son ordonance. 

Dans l'economie de l'ouvrage la plus grande partie est ocupte par la 
prâsentation des categories des fonds en essayant de souligner la valeur du trâsor 
archivistique de la filiale forme par plus de 1500 fonds des institutions admi- 
nistratives, judiciaires, d'ordre public, 6conomiques, commerciales et bancaires, 
de travail et Assurances sociales, 6cclâsiastique, d'enseignement et de culture, 
fonds et collections personnelles. 

Dans Veventail des activites de la Filiale des Archives de l'Erar du depar- 
tement d“ Argeș s'inscrit aussi l'action de populariser les documents par leur 
publication en Etudes et ouvrages, par la soutenance des communications scien- 
tifiques, par lPorganisation d'expositions documentaires. 

La micromonographie essaie d'intâgrer Phistoire locale dans histoire na- 
tionale, en souligniant la participation des habitants des districts d'Argeș er de 
Muscel au developpement et au progres du pays. 

L'ouvrage se constituie en une chalereuse invitation adresste aux specialistes 
et au public pour la connaissance et l'6tude des valeurs documentaires conservâes 
avec soin. 

Tiparul executat la I. P. „13 Decembrie 1918“, sub comanda nr. 2/36. 

